ОШ „Петар Лековић“

П О Ж Е Г А

**РЕЗУЛТАТИ АНКЕТЕ О КОРИШЋЕЊУ**

**МОБИЛНИХ ТЕЛЕФОНА У ШКОЛИ**

На иницијативу Савета родитеља директор школе је спровео анкетирање родитеља, наставника и ученика о употреби мобилних телефона у школи. Анкетирање је спроведено путем Гугл упитника у периоду од 20.9. до 25.9.2023. године.

Предлози који су изнесени на седници Савета родитеља су уврштени у овај упитник. Поред чланова Савета родитеља анкетиран је још одређени узорак родитеља који нису чланови савета, позив је пролеђен свим наставницима, а ученицима је позив да попуне анкету прослеђен преко одељењских старешина.

Текст који је пратио упитник (за родитеље) је следећи:

**Поштовани родитељи,**

**На иницијативу Савета родитеља у обавези смо да спроведемо анкетирање које се односи на употребу мобилног телефона у школи. Коришћење мобилног телефона на наставном часу, као и злоупотреба мобилног телефона у смислу насиља или дискриминације ученика или запослених је наравно већ забрањено, али постоје и други предлози и драгоцено нам је Ваше мишљење у вези са тим. Молим вас да пажљиво прочитате предлоге и да се изјасните у вези са тим. Хвала.**

Текстови упитника за наставнике и ученике су се разликовали у мањој мери.


Питање је са понуђеним одговорима и гласило је:

**Употребу мобилног телефона у школи треба, осим наведене забране уредити тако да се:**

* **Потпуно забрањује ношење мобилног телефона у школу.**
* **Мобилни телефон може понети у школу, али за време боравка у згради или школском дворишту мора бити искључен.**
* **Мобилни телефон може понети у школу, али за време боравка у згради мора бити искључен.**
* **Мобилни телефон може понети у школу, али за време боравка у згради мора бити искључен, осим за време малих и великог одмора.**
* **Не уводи никаква додатна забрана, осим оних које су већ на снази.**

Анкету је попунило 67 родитеља, 66 наставника и 70 ученика. Резултати су следећи:

**- Родитељи:**




|  |  |  |  |
| --- | --- | --- | --- |
| **Р. бр.** | **Исказ** | **Одговора** | **Проценат** |
|  | **Потпуно се забрањује ношење мобилног телефона у школу.** | **16** | **23,9%** |
|  | **Мобилни телефон се може понети у школу, али за време боравка у згради или школском дворишту мора бити искључен** | **8** | **11,9%** |
|  | **Мобилни телефон се може понети у школу, али за време боравка у згради мора бити искључен.** | **16** | **23,9%** |
|  | **Мобилни телефон се може понети у школу, али за време боравка у згради мора бити искључен, осим за време малих и великог одмора.** | **18** | **26,9%** |
|  | **Не уводи никаква додатна забрана, осим оних које су већ на снази.** | **9** | **13,4%** |

**- Наставници:**



|  |  |  |  |
| --- | --- | --- | --- |
| **Р. бр.** | **Исказ** | **Одговора** | **Проценат** |
|  | **Потпуно се забрањује ношење мобилног телефона у школу.** | **19** | **28,8%** |
|  | **Мобилни телефон се може понети у школу, али за време боравка у згради или школском дворишту мора бити искључен** | **15** | **22,7%** |
|  | **Мобилни телефон се може понети у школу, али за време боравка у згради мора бити искључен.** | **12** | **18,2%** |
|  | **Мобилни телефон се може понети у школу, али за време боравка у згради мора бити искључен, осим за време малих и великог одмора.** | **11** | **16,7%** |
|  | **Не уводи никаква додатна забрана, осим оних које су већ на снази.** | **9** | **13,6%** |

**- Ученици:**

****

|  |  |  |  |
| --- | --- | --- | --- |
| **Р. бр.** | **Исказ** | **Одговора** | **Проценат** |
|  | **Потпуно се забрањује ношење мобилног телефона у школу.** | **1** | **1,4%** |
|  | **Мобилни телефон се може понети у школу, али за време боравка у згради или школском дворишту мора бити искључен** | **5** | **7,1%** |
|  | **Мобилни телефон се може понети у школу, али за време боравка у згради мора бити искључен.** | **8** | **11,4%** |
|  | **Мобилни телефон се може понети у школу, али за време боравка у згради мора бити искључен, осим за време малих и великог одмора.** | **37** | **52,9%** |
|  | **Не уводи никаква додатна забрана, осим оних које су већ на снази.** | **19** | **27,1%** |

Анализирајући приспеле одговоре закључујемо да код родитеља и наставника нема јасно диференцираног предлога који преовладава натполовичним бројем испитаника који су се одлучили за неку од понуђених опција. Код родитеља највећи проценат је уочен код исказа „**Мобилни телефон се може понети у школу, али за време боравка у згради мора бити искључен, осим за време малих и великог одмора“** (26,9%).Код наставниканајвеће опредељење је за изказ **„Потпуно се забрањује ношење мобилног телефона у школу“** (28,8%).

Код ученичких одговора уочавамо да се већина (52,9%) сложила са тврдњом „**Мобилни телефон се може понети у школу, али за време боравка у згради мора бити искључен, осим за време малих и великог одмора“.**

Уочавамо да се највећи број ученика и родитеља одлучио за исту опцију, док наставници имају другачији већински став.

Резултати анкетних упитника биће презентовани на седницама Наставничког већа, Педагошког колегијума, Савета родитеља, Школског одбора и Ученичког парламента. На основу анализе биће дате препоруке и дефинисана правила у вези са коришћењем мобилних телефона у Школи.

Хвала свима који су се укључили у анкету.

- Директор школе:

Драган Перишић